Εθνικό εισόδημα

Οι οικονομολόγοι μετράνε το εθνικό εισόδημα κατά βάση με δυο μεθόδους.

 Το ακαθάριστο εγχώριο προϊόν ΑΕΠ
 Το ακαθάριστο εθνικό προϊόν ΑΕθΠ

Και τα δυο μετράνε το σύνολο της παραγωγής προϊόντων και υπηρεσιών. Η διαφορά είναι ότι το ΑΕθΠ μετράει την παραγωγή των πολιτών της χώρας, συμπεριλαμβάνοντας κέρδη εγχώριων εταιρειών από το εξωτερικό, ενώ το ΑΕΠ μετράει την παραγωγή στο εσωτερικό της χώρας περιλαμβάνοντας κέρδη που φεύγουν προς ξένους ιδιοκτήτες.

Συνήθως τα δυο μεγέθη είναι παραπλήσια εκτός από περιπτώσεις χωρών που έχουν υπερβολικά πολλές θυγατρικές ξένων εταιρειών (κλασικό παράδειγμα: Ιρλανδία).

Η συστηματική καταγραφή των δύο μεγεθών ξεκίνησε βασικά χάρη στον Τζων Κέυνς μετά το 1935 περίπου. Έχουν αποκτήσει τόση σημασία, που η επιτυχία μιας κυβέρνησης υπολογίζεται κυρίως με την αύξηση του ΑΕΠ σε κάθε έτος.

Κατηγορία:Μακροοικονομική